Žarėnų koplyčia
55°50′06″š. pl. 22°12′09″r. ilg.﻿ / ﻿55.83494°š. pl. 22.202406°r. ilg.﻿ / 55.83494; 22.202406 Žarėnų koplyčia – mauzoliejinė kapinių koplyčia, stovinti Telšių rajone, Žarėnų miestelio kapinėse, Plungės g., priklausančiose Žarėnų Šv. vyskupo Stanislovo parapijai, 0,5 km į pietvakarius nuo bažnyčios, 150 m į rytus nuo Žarnos upelio. Link koplyčios veda pagrindinis kapinių takas. Į kapines patenkama pro aukštus raudono mūro arkinius vartus, ant kurių dešiniojo stulpo įrengta juodo granito memorialinė lenta. Kapinių koplyčia atidaroma per Visus Šventuosius ir per kitas didžiąsias metų bei parapijos šventes. Tuomet pastatomas laikinas (kilnojamas) altorius, aukojamos šv. Mišios.